Trenčín 2. november 2017

Príjemný dobrý deň, milí vedúci, členovia seniorských folklórnych kolektívov!

Trenčianske osvetové stredisko v Trenčíne už po druhýkrát organizuje seminár pod názvom: 

Workshop pre vedúcich, pedagógov aj členov seniorských folklórnych kolektívov.

KEDY? 		25. NOvemBER 2017 

ČAS?		SOBOTA od 9.00 h – 17.00 h 

KDE? 		Kultúrne centrum STRED (Dlhé Hony), Ulica 28. októbra, Trenčín
(http://www.trencin.sk/77442) 

S KÝM?	Nechajte sa prekvapiť – jednoducho s tými, ktorým záleží aj na seniorských folklórnych súboroch, skupinách ako sú napríklad vynikajúci lektori: 
		Mgr. Katarína Babčáková, PhD., Alfréd Lincke
 	
KTO NÁS 
PODPORIL?	Z verejných zdrojov podporil Fond na podporu umenia

ČO SI VZIAŤ? 	Nácvičný odev, obuv, pero, blok na poznámky, a predovšetkým: 
chuť a dobrú náladu... 

PRETO?	Neváhajte, príďte sa zabaviť a zároveň sa aj niečo nové naučiť, objaviť!

TROCHU „OMÁČKY“ 
Tešíme sa, že sa seniorské folklórne hnutie rozrastá, okrem Slovenského festivalu seniorských folklórnych súborov vo Veľkých Bierovciach pri Trenčíne vznikajú nové možnosti prezentácie kolektívov v rámci iných podujatí, dosiaľ však chýba systematickejšia odborná metodická pomoc formou inštruktáží a školení – tá bola dosiaľ zameriavaná predovšetkým na folklórne skupiny, detské, mládežnícke a i. folklórne súbory. 
V spolupráci s odborníkmi z oblasti tanečnej a hudobnej pedagogiky, etnochoreológie a etnológie preto chceme realizovať cyklus školení, workshopov zameraných na aktuálne problémy seniorského folklórneho hnutia. Seniorské folklórne kolektívy majú svoje špecifické potreby, ktoré sa týkajú nielen tanečnej pedagogiky, ale aj tvorby choreografií s využitím individuálnych interpretačných a výrazových špecifík vyzretých tanečných osobností. 
Cieľom metodických inštruktáží vedúcich folklórnych kolektívov je sprostredkovať vedúcim súborov (tanečným a hudobným pedagógom, choreografom, umeleckým vedúcim, vedúcim tanečných a hudobných zložiek) základné informácie o ľudovom hudobnom, spevnom a tanečnom umení a rozvíjať ich etnochoreologické, etnomuzikologické a etnologické vedomosti pre skvalitnenie práce s folklórnym materiálom, ktorý i v scénickej podobe tvorí súčasť nášho kultúrneho dedičstva. 
Zámerom je tiež rozšírenie vedomostí a praktických zručností z oblasti tanečnej a hudobnej pedagogiky a práce s interpretom s cieľom využívania metodicky vhodných a konštruktívnych postupov, umožňujúcich kvalitnú interpretáciu s kompetenciou improvizácie.

HARMONOGRAM SOBOTA 25. 11. 2017 = predbežný
(prispôsobíme podľa počtu účastníkov a záujmu)

9.00 h 		Začiatok seminára

12.00 h	Obedňajšia prestávka 
	
14.00 h	Pokračovanie seminára

16.00 h	Ukončenie seminára  

Témy seminára – predbežné, budú vybraté lektormi:
•	Folklór, folklorizmus, folklorizácia, folklórne hnutie, súťaže a propozície na poli 
folklórneho hnutia. Stupne štylizácie v tanečnom a hudobnom folklorizme. Terénny a archívny výskum. Práca s folklórnym materiálom.  
•	Hudobný sprievod k tancu. Piesňové vrstvy. Hudobný štýl. Tradičné zoskupenia. Výber piesní k tancom/obradom/obyčajom.
•	Metodika práce vo folklórnom kolektíve. Fázy nácviku (príklady získavania jednotlivých zručností – pohybová príprava, kondícia, držanie tela, orientácia,  komunikácia, tempo, rytmické cvičenia; praktické ukážky).
•	Forma, štruktúra a funkcia jednotlivých tanečných typov (na príkladoch z lokality/regiónu; s praktickými ukážkami).
•	Tanečné regióny Slovenska. Tanečná typológia.
•	Ľudový tanec v systéme tradičnej kultúry. Tanečné príležitosti (rodinný a kalendárny obradový cyklus, tanečné zábavy, pracovné príležitosti). Inscenácia tradičných príležitostí a jej zákonitosti.
•	Tradičný odev, obuv, rekvizity. Tanečná ekológia, etiketa, tradičné etické a estetické normy v tradičnom prostredí a ich úloha pri inscenovaní folklóru.  

PS alebo Post Scriptum: 
Vstup na seminár (lektori) je bezplatný, avšak len na základe poslanej a dôkladne vyplnenej prihlášky. 
Preto prosíme o dôkladné a záväzné vyplnenie prihlášky OBRATOM, najneskôr do 13. novembra 2017.

ZMENA PROGRAMU VYHRADENÁ

Záväzná prihláška 
 (prosíme poslať OBRATOM, najneskôr do 13. 11. 2017 na mailovú adresu: 
jarka.kohutova@tnos.sk, + 421 32 6 555 324)

Hudobný nástroj (kto má, môže si zobrať so sebou, napíšte aký...) 
(hudobný nástroj nie je podmienkou seminára)

Názov a adresa folklórneho kolektívu:

Počet členov:

Meno a priezvisko zúčastnených osôb: (môže byť aj viac osôb z jedného súboru, skupiny,
treba ich však vypísať a uviesť mailový aj mobilný kontakt: 

Mobil:

Mail:

Záväzne sa prihlasujem na seminár v sobotu 25. 11. 2017 od 9.00 h

						............................................................
							meno a priezvisko v. r. 
								podpis

Milí folkloristi, 
príďte, neobanujete, spoločnými silami sa môžeme veľa naučiť:
„My od Vás, Vy od nás...“, tešíme sa na Vás!